Fedtri Yahya

Ahmad Fedtri Yahya (lahir 2 Ogos 1981) merupakan seorang pengacara, penerbit, penulis lirik dan penyampai radio lelaki Malaysia. Beliau terkenal sebagai personaliti TV3 dan salah seorang pengacara Malaysia Hari Ini. Biarpun pernah ditawarkan untuk bekerja di Radio Televisyen Malaysia (RTM), ASTRO dan TV AlHijrah dengan pulangan yang lumayan, Fedtri lebih selesa berkhidmat dengan TV3 yang diibaratkan sebagai rumah keduanya selain menjadi tempat beliau mencari sumber rezeki.

Kerjaya
Sebelum menyertai TV3, beliau pernah bekerja di Leo Burnett Worldwide. Sewaktu mula berkhidmat di TV3, beliau pada asalnya hanya bermula sebagai kakitangan intern semasa menuntut di Universiti Sains Malaysia (USM). Selepas menamatkan pengajian di USM, Fedtri berkhidmat secara sepenuh masa di TV3, kemudian dipelawa menjadi pengacara Malaysia Hari Ini.https://www.klik.com.my/item/story/3469774/fenda-mastura-fedtri-buru-kepuasan-galas-cabaran-mhi

Dalam tempoh perlanjutan kontraknya sebagai personaliti TV3, antara rancangan TV lain yang pernah dihoskan beliau ialah Dari Masjid Ke Masjid, Madrasah, Scoreboard, Kafe Aktif, Soal Jawab, Soal Rakyat, Majalah Tiga, Khurafat, Sebalik Malam, Jejak Rasul dan pelbagai lagi. Selain itu, beliau juga pernah berlakon dalam filem Dunia Baru The Movie dengan membuat penampilan kameo.

Beliau juga aktif sebagai penulis lirik. Banyak menulis lirik lagu nama-nama besar seperti Noraniza Idris, Dato' Nora Ariffin, Dato' Sri Siti Nurhaliza, Misha Omar, Liza Hanim, Awie, Ziana Zain, Zamani Ibrahim, Siti Nordiana, Wany Hasrita, Ernie Zakri, Syamel, Hafiz Hamidun, dan ramai lagi.

Beliau juga aktif menjadi pengacara pelbagai majlis peringkat kebangsaan seperti Sambutan Hari Merdeka dan menulis buku bertajuk 'Haruman Puisi Cinta', 'Pantun Penyeri Pengantin', Mahkota Kiasan, Dari Cizre ke Sanliurfa, Kezaliman Cinta, Soalan Maut Untuk Ustaz. Beliau juga aktif menulis dalam majalah seperti Remaja, Gen-Q dan Tunas Cipta. 

Sejak 2021, beliau menjadi juruhebah radio Buletin FM menerusi rancangan Ilham Sanubari. Akan tetapi pada Mei 2022, beliau meninggalkan Buletin FM apabila kontrak beliau sebagai juruhebah di stesen radio itu tidak dilanjutkan.https://www.bharian.com.my/hiburan/selebriti/2022/07/971863/ally-hawa-dan-fedtri-tinggalkan-buletin-fm

Pada Ogos 2021, beliau menerima Anugerah Tokoh Pendakwah Maal Hijrah - Pendakwah Kreatif oleh Majlis Agama Islam Wilayah Persekutuan.

Kehidupan peribadi
Fedtri dilahirkan di Pantai Remis, Perak dan merupakan anak bongsu daripada 4 beradik. Beliau ialah anak lelaki tunggal dan mempunyai tiga orang kakak. Fedtri juga merupakan salah seorang bekas pelajar Sekolah Berasrama Penuh iaitu Sekolah Menengah Sains Kuala Selangor (SMSKS) atau lebih dikenali sebagai KUSESS dan pernah menerima Anugerah Pelajar Terbaik Keseluruhan 1998. Beliau ialah lulusan Sarjana Muda Komunikasi (Filem & Penyiaran) dengan minor Pengajian Islam di Universiti Sains Malaysia (USM). Beliau menerima Anugerah Pingat Emas Naib Canselor USM ketika istiadat Konvokesyen USM 2002.

Fedtri telah berkahwin dengan Nurul Anati Ismail yang dikenalinya ketika sama-sama terlibat dalam Dari Masjid Ke Masjid pada 28 Mei 2011. Beliau dikurniakan empat anak, iaitu Indah Sutera Jannah, Ahmad Willdan Arjuna, Indah Rauvda Inaara dan Ahmad Firaas Mevlana.

Diskografi
+Sebagai penulis lirik  Tahun Tajuk Penyanyi2004 "Ayuh! Juragan"Noraniza Idris "Puteri Ledang" 2007 "Samudera" Nora Ariffin 2008 "Cintamu" Siti Nurhaliza 2009 "Enjut" Noraniza Idris 2011 "Pawana" Ziana Zain 2015 "Mikraj Cinta" Siti Nurhaliza 2018 "Terlalu Memuja" Wany Hasrita2020 "Basyirah" Siti Nurhaliza "Angkara" Siti Nordiana2022 "Permataku" Azmi Saat "Serpihan Rindu" Tajul Ariff2025“Rencong”Siti Nurhaliza

Filemografi

Filem
 Tahun Tajuk Watak Catatan 2008 Dunia Baru The Movie Wartawan Di Sebalik Malam Filem pertama, penampilan kameo 2024 Abnormal: Buas  Pembaca berita  Penampilan khas 

Drama
 Tahun Tajuk Watak Saluran TV Catatan 2019 Aku Tak Raya Dirinya sendiri TV3 Penampilan khas

Televisyen
 Tahun Tajuk Peranan Saluran TV Catatan 2005–kini Malaysia Hari IniPengacaraTV3 2013–2023 Jejak Rasul 2021 Kuiz PacakTV9 2021–2022 Sembang Viral mengacara bersama Datuk Rosyam Nor 2022 Aduan Jiwa 

Radiografi

Radio
 Tahun Tajuk Stesen 2 Ogos 2021 – 30 Jun 2022 IIham Sanubari Buletin FM

Anugerah dan pencalonan
 Tahun Anugerah Kategori Karya/Tercalon Keputusan 2022 Anugerah Seri Angkasa 2022 Pengacara TV Terbaik Ahmad Fedtri Yahya (Jejak Rasul)  2023 Anugerah Bintang Popular Berita Harian ke-35 Pengacara TV Popular Ahmad Fedtri Yahya 2024Anugerah Seri Angkasa 2024 Penyampai Radio Terbaik  Ahmad Fedtri Yahya (Buletin FM)  Pengulas TV Terbaik  Ahmad Fedtri Yahya (TV3)  2025 Anugerah Bintang Popular Berita Harian ke-37 Pengacara TV Popular Ahmad Fedtri Yahya  

Rujukan

 Pautan luar 





Kategori:Pengacara televisyen Malaysia
Kategori:Penulis lirik Malaysia
Kategori:Penyampai radio Malaysia
Kategori:Kelahiran 1981
Kategori:Alumni Universiti Sains Malaysia
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Perak